
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 158
                                                               din 30 iunie 2022
privind intabularea dreptului de proprietate privată a Municipiului Sighișoara 

asupra unui imobil – teren și aprobarea închirierii directe a acestuia

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.085/08.06.2022 şi la Consiliul Local Sighișoara cu nr. 20.843/24.06.2022, de referatul de aprobare, înregistrat cu nr. 19.089/08.06.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de concesiune nr. 1/13919/10/31.07.2015, astfel cum a fost modificat și completat prin actul adițional nr. 1/27.06.2017, încheiat între Municipiul Sighișoara, în calitate de concedent și Beiu Valeriu și soția, Beiu Svetlana, în calitate de concesionari, având ca obiect terenul situat în Municipiul Sighișoara, str. Trandafirilor nr. 1 - 3, în suprafață de 1.532 mp., destinat amenajării unei parcări auto și desfășurării de activități de comerț – bazar, teren înscris în C.F. nr. 53804, sub nr. cad. 53804, pe care sunt edificate construcțiile: C1 – spațiu comercial de lemn, de sub nr. cad. 53804-C1, C2 – spațiu comercial din lemn, de sub nr. cad. 53804-C2, C3 – spațiu comercial din lemn, de sub nr. cad. 53804-C3 și C4 – spațiu comercial de lemn, de sub nr. cad. 53804-C4, aflate în proprietatea concesionarilor;

Având în vedere că potrivit extrasului C.F. nr. 53804 Sighișoara, întreg terenul concesionat este în proprietatea Statului Român, iar construcțiile edificate pe acesta, înscrise sub nr. cad. 53804-C1, 53804-C2, 53804-C3 și 53804-C4, sunt în proprietatea lui Beiu Valeriu și soția, Beiu Svetlana;

Având în vedere că obiectivele urmărite de Municipiul Sighișoara prin darea în concesiune, au fost îndeplinite;

Ținând cont de faptul că termenul inițial al contractului de concesiune nr. 1/13919/10/31.07.2015 a fost deja prelungit, în concordanță cu prevederile contractuale, prin Hotărârea Consiliului Local Sighișoara nr. 111/27.06.2017, până la data de 30.06.2022, precum și de faptul că terenul este în continuare ocupat de construcții;

Având în vedere că suma depusă drept garanție la contractul de concesiune nr. 1/13919/10/31.07.2015, respectiv 884,12 lei, nu a fost necesar a fi utilizată în scopul pentru care a fost constituită;

Având în vedere că, potrivit extrasului C.F. nr. 53804 Sighișoara, imobilul – teren, în suprafață totală de 1.532 mp., care face obiectul contractului de concesiune antemenționat, este situat în intravilanul municipiului, fiind evidențiat în contabilitatea Municipiului Sighișoara ca aparținând domeniului privat, înregistrat sub nr. de inventar 51.040; 

Ținând cont că, pentru clarificarea regimului juridic al acestui imobil – teren, se impune adoptarea unei hotărâri a Consiliului Local în vederea înscrierii situației de fapt a acestuia în cartea funciară;

Având în vedere că, în exercitarea atribuțiilor conferite prin art. 129 alin. (2), lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Văzând că, prin Decizia Înaltei Curți de Casație și Justiție nr. 22/26.09.2016 s-a stabilit că dispozițiile art. 26 din Legea fondului funciar nr. 18/1991, republicată, cu modificările și completările ulterioare, au fost abrogate prin intrarea în vigoare a art. 1138 din Legea nr. 287/2009 privind Codul civil, republicată, cu modificările și completările ulterioare, în ceea ce privește regimul juridic al terenurilor din intravilanul localităților;

Având în vedere prevederile deciziei mai sus amintită și în conformitate cu prevederile art. 36 alin. (1) din Legea fondului funciar nr. 18/1991, republicată, cu modificările și completările ulterioare, coroborate cu cele ale art. 1138 din Legea nr. 287/2009 privind Codul civil, republicată, cu modificările și completările ulterioare, terenurile aflate în proprietatea statului, situate în intravilanul localităților și care sunt în administrarea primăriilor, revin comunei, orașului sau, după caz, municipiului în a cărui rază administrativ - teritorială se află și intră în domeniul lor privat;

Văzând că Prefectul Județului Mureș a formulat acțiune în contencios administrativ în contradictoriu cu Consiliul Local al Municipiului Sighișoara, ce a făcut obiectul dosarului înregistrat la Tribunalul Mureș – Secția Contencios Administrativ și Fiscal cu nr. 44/102/2019, prin care a solicitat instanței să constate nelegalitatea art. 2 din Hotărârea Consiliului Local Sighișoara nr. 142/28.06.2018 privind intabularea dreptului de proprietate publică și privată a Municipiului Sighișoara asupra unor imobile – terenuri, și pe cale de consecință, anularea în parte a actului administrativ;

Ținând cont de soluțiile pronunțate în dosarul cu nr. 44/102/2019, având ca părți Prefectul Județului Mureș, în calitate de reclamant și Consiliul Local al Municipiului Sighișoara, în calitate de pârât, cu precădere de Decizia Curții de Apel Târgu Mureș nr. 887/16.10.2019, definitivă, prin care, instanța a admis recursul formulat de Consiliul Local al Municipiului Sighișoara împotriva Sentinței nr. 192/23.04.2019, pronunțată de Tribunalul Mureș – Secția Contencios Administrativ și Fiscal, în dosarul nr. 44/102/2019, a casat în tot sentința atacată și în rejudecarea cauzei pe fond, a respins ca neîntemeiată acțiunea în contencios administrativ formulată de Prefectul Județului Mureș; 

Având în vedere considerentele reținute de instanța de recurs în motivarea deciziei pronunțate cu nr. 887/16.10.2019, respectiv: „Curtea reţine că referirea legiuitorului la „regimul juridic” prevăzut de norma la care se face trimitere (art. 25 respectiv art. 26 din Legea 18/1991) nu implică urmarea procedurii specifice situaţiei moștenirilor vacante ci strict modalitatea de reglementare a situaţiei juridice a bunului care, la momentul publicării Legii 18/1991 stabilea persoana juridică căreia îi revenea calitatea de proprietar, instituţia care avea dreptul de administrare dar şi modalitatea de valorificare a bunului”, ...„Din această perspectivă, soluţia judecătorului fondului de admitere a acţiunii pe motiv că aceste terenuri ar fi putut trece în proprietatea publică, sau după caz, în proprietatea privată a UAT Sighișoara și în administrarea consiliului local, numai în baza certificatului de vacanță succesorală eliberat de notarul public, este dată cu aplicarea greşită a dispoziţiilor art. 36 alineat 1 din legea 18/1991, dispoziție legală care se completează cu art. 26 alineat 1 din legea 18/1991 doar în ceea ce priveşte regimul juridic al terenului nu şi în ceea ce priveşte modalitatea concretă respectiv procedura de intrare a bunului în proprietatea UAT.” ...„În ceea ce privește faptul că pârâtul Consiliul Local al Municipiului Sighișoara, nu a făcut dovada că terenurile menționate în anexa 1 la HCL 142/2018 erau în administrarea Primăriei Municipiului Sighișoara, la data intrării în vigoare a Legii 18/1991, Curtea achiesează la susţinerile recurentei în sensul că noţiunea de „administrare ” la care face referire art. 36 alineat 1 din legea 18/1991 nu are conţinutul prevăzut de art. 12 din Legea 213/1998 (act normativ ulterior), în sensul unui drept real principal derivat din dreptul de proprietate publică, o asemenea interpretare fiind de natură să golească de conţinut dispoziţiile art. 36 din legea 18/1991 raportat la cadrul juridic existent la momentul intrării în vigoare a acestui act normativ. Intervenţia legiuitorului prin art. 36 alineat 1 din Legea 18/1991 trebuie raportată tocmai la situația juridică din momentul intrării în vigoare a legii, respectiv la necesitatea de a se realiza o distincție, inexistentă anterior, între proprietatea Statului Român şi cea a unităţilor administrativ-teritoriale. Interpretând din această perspectivă noţiunea de „administrare” a terenurilor de către autoritatea recurentă, Curtea reţine că este vorba despre o administrare în fapt, a unui bun care nici prin destinaţia sa şi nici prin reglementare legislativă nu poate fi considerat ca aparţinând domeniului public al Statului Român. Terenurile în cauză se află la dispoziţia UAT şi puteau eventual face obiectul unor cereri de restituire. Cu privire la acest ultim aspect, Curtea subliniază că referirile intimatei la eventualitatea unor cereri de restituire a terenurilor în baza legilor speciale de reparaţie nu pot fi reţinute în cauză, având un caracter general şi incert. În măsura în care autoritatea-reclamantă ar fi indicat în concret existenta unor cereri/litigii care să vizeze terenurile în cauză s-ar fi putut discuta despre prevalenţa principiului restituirii în natură.” ...„Curtea reţine că, din cuprinsul cărților funciare depuse la dosar rezultă că terenurile, la data intrării în vigoare a Legii 18/1991, erau înscrise în proprietatea Statului Român iar administrarea în fapt a acestora de către UAT nu a fost contestată în concret şi este confirmată atât de destinația acestora cât şi de actele juridice încheiate de recurentă cu privire la aceste terenuri.”;

Ținând cont și de soluțiile pronunțate în dosarul cu nr. 2020/102/2019, având ca părți Prefectul Județului Mureș, în calitate de reclamant și Consiliul Local al Municipiului Sighișoara, în calitate de pârât, având ca obiect tutelă administrativă, prin care s-a solicitat constatarea nelegalității Hotărârii Consiliului Local Sighișoara nr. 96/29.05.2019 privind aprobarea închirierii directe a unor terenuri aferen-

te construcțiilor, respectiv sentința civilă nr. 62/13.02.2020, pronunțată de Tribunalul Mureș, în dosarul nr. 2020/102/2019, prin care instanța de fond a respins ca neîntemeiată acțiunea formulată de reclamantul Prefectul Județului Mureș și Decizia Curții de Apel Târgu Mureș nr. 516/R/22.09.2020, pronunțată în dosarul nr. 2020/102/2019, definitivă, prin care instanța a respins recursul formulat de Prefectul Județului Mureș;

Având în vedere că imobilul – teren situat în intravilanul Municipiului Sighisoara, jud. Mureș, înscris în C.F. nr. 53804 Sighișoara, sub nr. cad. 53804, în suprafață de 1.532,00 mp., face obiectul actelor normative indicate mai sus și că acesta nu face obiectul Legii nr. 10/2001, republicată, cu modificările şi completările ulterioare, al Legii nr. 18/1991, Legea fondului funciar şi al legilor prin care au fost aduse completări și modificări ulterioare la Legea nr. 18/1991, Legea fondului funciar, respectiv Legea nr. 247/2005, Legea nr. 231/2018 și Legea nr. 87/2020;

Ţinând cont de faptul că sunt întrunite condiţiile legale pentru înscrierea dreptului de proprietate privată a Municipiului Sighișoara asupra imobilului – teren antemenționat, sens în care este necesară adoptarea unei hotărâri de consiliu;  

Având în vedere recomandările făcute prin scrisoarea nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Ținând cont că în urma încetării contractului de concesiune, urmată de închirierea directă a terenului care a făcut obiectul concesionării, nu sunt afectate planurile de sistematizare și că prin această închiriere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 19.086/08.06.2022, prin care se propune intabularea dreptului de proprietate privată a Municipiului Sighișoara asupra unui imobil – teren și aprobarea închirierii directe a acestuia;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:
Art. 1. Se aprobă înscrierea dreptului de proprietate privată a Municipiului Sighișoara asupra imobilului – teren în suprafață de 1.532 mp., cu categoria de folosință curți - construcții, situat în Municipiul Sighișoara, jud. Mureș, înscris în C.F. nr. 53804, sub nr. cad. 53804, având în vedere că acesta se află în intravilanul Municipiului Sighișoara – domeniul privat.

Art. 2. Se ia act de faptul că, la data de 30.06.2022, încetează, prin ajungerea la termen, contractul de concesiune nr. 1/13919/10/31.07.2015, astfel cum a fost modificat și completat prin actul adițional nr. 1/27.06.2017, încheiat între Municipiul Sighișoara, în calitate de concedent și Beiu Valeriu și soția, Beiu Svetlana, în calitate de concesionari, având ca obiect terenul situat în Municipiul Sighișoara, str. Trandafirilor nr. 1 - 3, în suprafață de 1.532 mp., destinat amenajării unei parcări auto și desfășurării de activități de comerț – bazar, teren înscris în C.F. nr. 53804, sub nr. cad. 53804, pe care sunt edificate construcțiile: C1 – spațiu comercial de lemn, de sub nr. cad. 53804-C1, C2 – spațiu comercial din lemn, de sub nr. cad. 53804-C2, C3 – spațiu comercial din lemn, de sub nr. cad. 53804-C3 și C4 – spațiu comercial de lemn, de sub nr. cad. 53804-C4, aflate în proprietatea concesionarilor.

Art. 3. Ca o consecință a prevederilor articolelor precedente, prezenta hotărâre se va depune la Biroul de Cadastru și Publicitate Imobiliară Sighișoara în vederea radierii dreptului de concesiune constituit în favoarea numiților Beiu Valeriu și soția, Beiu Svetlana asupra terenului situat în Municipiul Sighișoara, în suprafață de 1.532 mp., destinat amenajării unei parcări auto și desfășurării de activități de comerț – bazar, teren înscris în C.F. nr. 53804, sub nr. cad. 53804, precum și în vederea înscrierii situației de fapt a imobilului de natură teren mai sus identificat, în cartea funciară, astfel cum este prevăzut în prezenta hotărâre.

Art. 4. (1) Se aprobă, începând cu data de 01.07.2022, închirierea directă a terenului situat în Municipiul Sighișoara, Județul Mureș, în suprafață de 1.532 mp., cu categoria de folosință curți - construcții, înscris în C.F. nr. 53804, sub nr. cad. 53804, către Beiu Valeriu și soția, Beiu Svetlana, cu destinația de teren aferent construcțiilor – spații comerciale, proprietatea acestora, în cotă de 1/1 parte, înscrise sub nr. cad. 53804-C1, 53804-C2, 53804-C3 și 53804-C4.

(2) Chiria va fi de 18.384,00 lei/an, stabilită conform pct. 29 din anexa nr. 1 la Hotărârea Consiliului Local Sighişoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara, plătibilă semestrial, cu termene scadente la 31 martie și 30 septembrie a fiecărui an, şi va fi indexată semestrial cu indicele de inflaţie.

(3) Durata închirierii va fi de 5 (cinci) ani, începând cu data de 01.07.2022, cu posibilități de prelungire.

(4) Suma de 884,12 lei, depusă drept garanție la contractul de concesiune nr. 1/13919/10/31.07.2015, va rămâne drept garanție la contractul de închiriere, urmând a fi prevăzută în cuprinsul contractului de închiriere.

(5) Contractul de închiriere va fi întocmit în conformitate cu prevederile legislative în vigoare.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 6. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ; 

  1 ex. Compartimentul Evidență și Administrare Terenuri;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  2 ex. Biroul Public Cadastru, Topometrie și Administrare Terenuri Agricole și Forestiere.  

15 ex.  

B.A. 
